
2 CHAPTER 1. KWARTAAL 1 

1.1.5.1 Aktiwiteit 1 

1.1.5.2 Om noodsaaklike lewensmiddele te identifiseer [LU 1.1] 

(a) Jy reis per vliegtuig oor Noord-Afrika en die vliegtuig ontwikkel probleme met sy motore. 'n Nood- 
landing word uitgevoer. Die vliegtuig kom teen 'n hoe sandduin tot stilstand in die middel van die 
Sahara-woestyn. Niemand is ernstig beseer nie, maar al die passasiers en bemanning besef onmiddellik 
dat hulle deeglik sal moet beplan om te kan oorleef op die lewensmiddele wat hulle aan boord het. 

Veronderstel jy en jou maats was onder die passasiers. Maak 'n lys van die lewensmiddele wat julle sal 
benodig ten einde 'n paar dae te kan oorleef in die woestyn: 



1.1.5.3 Aktiwiteit 2 

1.1.5.4 Om luukshede te identifiseer [LU 1.1] 



Julle het so pas gekyk na daardie dinge wat ons van dag tot dag nodig het om te kan oorleef. Dit is ons 
noodsaaklike behoeftes en vorm maar 'n klein deel van die dinge wat ons daagliks aankoop. 

As jou ma jou egter sou toelaat om na die plaaslike groot winkelsentrum te gaan met R200 sakgeld, sal 
jou lys van items waarin jy belangstel beslis heelwat anders daar uitsien. 

(a) Kan jy miskien 'n paar dinge noem wat jy met jou geld sal koop? 



Hierdie lysie is voorbeelde van luukshede. Dit is nie noodwendig artikels wat jy nodig het om te kan 
oorleef nie. Nee, dit is sommer lekker bederfgoed. 



1.1.5.5 Aktiwiteit 3 

1.1.5.6 Om bewus te word van die verskil tussen noodsaaklikhede en luukshede [LU 1.1] 

1.1.5.7 (c)Sorteer die volgende lys artikels volgens die gegewe tabel: 

drafskoene 
polshorlosie 
1 liter melk 
tandeborsel 
platformsandale 
goue oorbelle 
hoofpynpille 
skaatsplank 
haarsjampoe 
trui 
huis 

nuwe motor 
water 
lekkergoed 
swembad 



Noodsaaklike behoeftes 


Luukshede 


1. 


1. 


2. 


2. 


3. 


3. 


4. 


4. 


5. 


5. 


6. 


6. 


7. 


7. 


8. 


8. 


9. 


9. 


10. 


10. 


11. 


11. 


12. 


12. 



Table 1.1 



1.1.5.8 (d)Groepwerk 

Jy beoefen sport na skool en jou ma gee vir jou RIO om iets by die snoepwinkel te koop na die oefening. Die 
volgende is moontlike opsies: 

vrugtesap R2,50 

roomys R4,50 

pakkie lekkers R2,00 

aartappelskyfies R2,50 

2 suigstokkies R1,00 

3 koekies R1,00 

1.1.6 Is die items wat julle gekies het, basiese behoeftes? Sou jy daarsonder kon 
oorleef? 

Dink jy die mens sal tevrede wees, indien daar elke dag net in sy/haar noodsaaklike behoeftes voorsien word? 
Waarom? 

1.1.6.1 Aktiwiteit 4 

1.1.6.2 Om noodsaaklike daaglikse artikels te identifiseer [LU 1.1] 

1.1.6.3 (e)Maak 'n lys van noodsaaklike artikels waarsonder jy nie een dag in jou lewe kan 
klaarkom nie: 



Alle mense se behoeftes is nie dieselfde nie. So kry ons byvoorbeeld die Khoi en San wat onder totaal 
ander omstandighede as die moderne mens leef. Probeer nou saam met jou maat 'n lys van 'n San- of 
Khoi-gesin se basiese behoeftes saamstel. 




Figure 1.2 



1.1.6.4 Assessering 

1.1.6.5 LEERUITKOMS 1: DIE EKONOMIESE KRINGLOOP 

Die leerder is in staat om kennis en begrip van die ekonomiese kringloop binne die konteks van "die ekonomiese 
probleem" te toon. 



1.1.6.5.1 Assesseringstandaard 

Dis duidelik wanneer die leerder: 

• die rol van lede van huishoudings beskryf as verbruikers en produsente in die proses van "behoefte- 
bevrediging". 



1.1.6.6 Memorandum 

Bladsy 1 

(a) Die leerder moet kan onderskei tussen noodsaaklike behoeftes en luukses aan die hand van 'n skets 
waarin 'n noodgeval uitgebeeld word. 

Bladsy 2 

(a) 'n Bekende situasie word gebruik om te illustreer dat die mens daarna streef om veel meer as net basiese 
behoeftes te bevredig. 

Bladsy 3 

(a) Alledaagse artikels word geklassifiseer as noodsaaklike behoeftes of luukses. 
Bladsy 4 

(a) Die leerder identifiseer die noodsaaklike artikels in sy/haar daaglikse bestaan. 

Bladsy 4 

(e) Tref 'n vergelyking tussen dit wat ons as basiese behoeftes beskou, en die basiese behoeftes van die 
Khoina. 

1.2 Hoe ek noodsaaklike artikels kan bekom 2 

1.2.1 EKONOMIESE EN BESTUURSWETENSKAPPE 

1.2.2 Graad 4 

1.2.3 HOE MENSE 'N BESTAAN VOER 

1.2.4 Module 2 

1.2.5 HOE EK NOODSAAKLIKE ARTIKELS KAN BEKOM 

1.2.5.1 (a)Vroeer het mense nie dieselfde behoeftes gehad as die hedendaagse mens nie. Die 
meeste mense het die grond bewerk, saad gesaai, geoes, hul eie diere geslag wanneer hulle vleis 
nodig gehad het en so probeer om in hul eie behoeftes te voorsien. 

Party boere het net genoeg geproduseer om in hul eie gesinne se behoeftes te voorsien, terwyl ander weer te 
veel produkte gehad het. So kon twee boere wat elkeen 'n surplus (te veel) gehad het, dan bymekaarkom om 
hul produkte uit te ruil. 

Dit was alles goed en wel om byvoorbeeld twee koolkoppe vir een dosyn eiers te ruil, maar wanneer jy 
byvoorbeeld 'n koei en eiers wou ruil, was dit 'n probleem. Hoeveel eiers kan jy nou ruil vir een koei? Jy het 
ook nie soveel eiers op een slag nodig nie! 

1.2.5.2 (b)Die behoefte aan 'n betaalmiddel, geld, het ontstaan. 

Daar is twee maniere om dit wat jy nodig het, te bekom: 

• jy kan iets anders daarvoor ruil; 

• jy kan met geld daarvoor betaal. 

Vroeer het die mense standaarditems, byvoorbeeld skulpe, tiervelle, diamante, koper, goud, ens. gebruik as 
betaalmiddel. 



2 This content is available online at <http://cnx.Org/content/m25569/l.l/>. 

1.2.5.3 Aktiwiteit 1 

1.2.5.4 Om die Suid-Afrikaanse munte en note te identifiseer [LU 1.1] 

1.2.5.5 (c)Dra jy kennis van die geldeenhede wat in Suid-Afrika gebruik word? Kyk of jy 'n 
lys kan maak van al die verskillende munte en note: 



Munte 


Note 







































Table 1.2 



1.2.5.6 (d)Waar kom geld vandaan? 

Mense moet werk om vir kos, klere en ander basiese behoeftes te kan betaal. Wanneer jy werk, verdien jy 
'n salaris. Jy is deur iemand in diens geneem en het dan 'n inkomste. 

Nie alle mense werk vir ander mense om 'n salaris te verdien nie. Sommiges het hul eie besigheid en 
werk vir hulself. Hulle besit byvoorbeeld 'n kafee, smous met handgemaakte produkte, het 'n eie mediese 
praktyk, ens. 

Wanneer iemand nie 'n inkomste genereer deur te werk nie, is so 'n persoon werkloos. Lede van 'n 
gesin probeer altyd om met behulp van die geld wat hulle verdien, die kwaliteit van hul lewenstandaard te 
verbeter. Hoe meer geld 'n gesin verdien, hoe beter kan hulle lewe. 

1,2,6 Noodsaaklike behoeftes 

Die "produkte" wat die mens nodig het om te oorleef, kan in twee hoofgroepe verdeel word: 

• gebruiksartikels 

• dienste 



1.2.7 Dienste word deur ander mense aan jou gelewer in ruil vir geld. So lewer 
die dokter 'n diens wanneer hy/sy jou ondersoek om die oorsaak van jou pyn en 
lyding vas te stel. Wanneer jy met 'n taxi of bus reis, lewer die bestuurder 'n 
diens deur jou van een punt na 'n ander te vervoer. 

Gebruiksartikels is daardie produkte wat mense van dag tot dag gebruik, byvoorbeeld kos, skoonmaak- 
middels, medisyne, ens. 



1.2.7.1 Aktiwiteit 2 

1.2.7.2 Om te onderskei tussen gebruiksartikels en dienste [LU 1.1] 

(e)Groepwerk: Bestudeer die skets op die volgende bladsy en maak 'n lys van alle dienste en gebruiksartikels 
wat aan die klient gelewer word. 




Figure 1.3 

Gebruiksartikels 







































Table 1.3 



1.2.8 Assessering 

1.2.9 LEERUITKOMS 1: DIE EKONOMIESE KRINGLOOP 

Die leerder is in staat om kennis en begrip van die ekonomiese kringloop binne die konteks van "die ekonomiese 
probleem" te toon. 

1.2.9.1 Assesseringstandaard 

Dis duidelik wanneer die leerder: 

• die rol van lede van huishoudings beskryf as verbruikers en produsente in die proses van "behoefte- 
bevrediging". 

1.2.10 Memorandum 

1.2.10.1 Bladsy 1 

(a) en (b) 'n Kort oorsig oor die rede waarom 'n betaalmiddel noodsaaklik geword het en hoe geld as 
betaalmiddel ontstaan het. 
Bladsy 1 

(c) Toets leerders se kennis van Suid-Afrikaanse geld. 
Bladsy 2 

(d) Kort oorsig oor die bron van inkomste, asook 'n verwysing na diegene wat geen inkomste het nie. 
Bladsy 3 

(e) Noodsaaklike behoeftes klassifiseer as gebruiksartikels of dienste. 



Chapter 2 

Kwartaal 2 

2.1 Die Entrepreneur 1 

EKONOMIESE EN BESTUURSWETENSKAPPE 

Graad 4 

HOE MENSE 'N BESTAAN VOER 

Module 3 

DIE ENTREPRENEUR 

Soos ons in die eerste twee modules gesien het, probeer alle mense hul lewenstandaard so hoog as moontlik 
maak. Om dit te kan doen, moet hulle geld verdien deur te werk. Sommige mense weet reeds van kleins 
af watter werk hulle eendag wil doen, terwyl ander eers na skool voor hierdie groot en belangrike besluit te 
staan kom. Weet jy reeds watter beroep jy eendag wil beoefen? 

Hier is 'n paar voorbeelde: 

Indien jy daarvan hou om met jou hande te werk en in masjiene belangstel, kan jy die volgende moont- 
likhede oorweeg: 

'n ingenieur 

'n motorwerktuigkundige 




Figure 2.1 



As jy dalk van plante hou: 



1 This content is available online at <http://cnx.Org/content/m25941/l.l/>. 

'n bloemiste 

bestuurder van jou eie kwekery 

plaasvoorman 

botanis 




Figure 2.2 



Of van syfers: 

bankteller 

klerk 

aktuaris 

rekenmeester 




#& 



Figure 2.3 



Fassineer die wetenskap jou: 'n wetenskaplike 
laboratoriumassistent 
apteker 

mediese dokter 
Daar is vele meer. 

Soos ons reeds bespreek het, werk alle mense nie vir groot firmas nie. Baie besluit om hul eie besighede 
te begin. Hulle word entrepreneurs genoem. 

2.1.1 Entrepreneurskap 

Ons land benodig entrepreneurs. Die regering en die eienaars van groter besighede kan nie aan alle inwoners 
van ons land werk voorsien nie. Mense moet hul eie werk skep en hulle eie talente gebruik om werksgeleenthede 
vir hulself en ook ander te skep. 

Om vir jouself te werk, hou baie voordele in. Kan jy aan 'n paar dink? Bespreek dit gerus eers in die 
kleiner groepe. 



Ja, as entrepreneur kan jy: 

• vir jouself werk; 

• werk wanneer jy wil; 

• jou talente en vaardighede tot voordeel van jouself gebruik; 

• ondervinding in jou belangstellingsrigting opdoen; 

• goeie geld verdien, indien jy jou besigheid reg bestuur. 

Jy moet bereid wees om hard te werk en jou besigheid reg te bestuur ten einde 'n sukses daarvan te maak. 
1. Voorbeeld van 'n entrepreneur 

Aktiwiteit 1 

Om te leer hoe wins gemaak word {LU 4.2, 4.3] 

Sonja is 'n graad 4-leerder wat daarvan hou om haar eie sierpapier te maak. Sy verkoop dit dan by haar 
skool se markdag en maak ook spesifieke tipes papier op bestelling. Sonja het geld by haar ma geleen om 
haar eerste benodigdhede aan te koop. 

Kom ons help Sonja om te besluit of haar "besigheid" die moeite werd is, en of sy genoeg geld daaruit 
gaan verdien. 

Vir 100 velle skryfpapier benodig sy: 

6 rolle toiletpapier @ ± Rl,45 per rol 

2 filtreerlappe @ ± R0,60 per lappie 

water 

i koppie Jik @ ± R0,50 

Sy verpak die papier in pakkies van 10 velle met koeverte, wat sy ook van die papier maak. Sy vra R5 
vir een pakkie wat ook met 'n lint (50c) versier is. 

(a) Wat kos dit haar om 100 velle papier met koeverte te maak en in pakkies van 10 te verpak? 
(a) Watter bedrag ontvang sy, indien sy al 10 pakkies verkoop? 



(a) Het sy enige geld oor nadat sy aan haar ma die geld terug betaal het wat sy aan die begin geleen het? 
Hoeveel het sy oor? 

Dit wil voorkom asof Sonja heel goed kan vaar met haar besigheid, indien sy alles goed beplan. Sou jy nie 
ook graag 'n entrepreneur wil word nie? 

2.1.2 2.Kompetisie 

Besighede streef daarna om produkte en dienste te lewer wat deur die verbruikers benodig word. So is 
daar byvoorbeeld 'n bakker wat brood voorsien, 'n kettingwinkel wat kos verkoop, 'n klerewinkel waar ons 
die nodige kledingstukke kan bekom, ens. Maar wat gebeur as daar meer as een bakker, kettingwinkel, 
klerewinkel, ens. is? 

Die onderskeie besighede kompeteer met mekaar deur hul produkte en/of pryse so aantreklik moontlik 
te maak om jou, die verbruiker, te lok. Elke besigheid moet die verbruiker probeer oortuig dat sy produk 
beter, goedkoper en miskien meer in die mode is as die ander besigheid s'n. 

Kom ons neem brood as voorbeeld. Die volgende twee besighede verkoop albei brood. Hoe gaan jy 
besluit waar om te koop? 



\'\ 






m mm ztoizn^ &$ 





Figure 2.4 



Skryf 'n paar redes neer om jou keuse te motiveer. 



2.1.3 3.Advertensies 

Dit is belangrik vir die produsent om sy produk aan jou, die verbruiker, bekend te stel. Hy kan dit doen 
deur middel van advertensies in tydskrifte, koerante, oor die radio, op televisie, plakkate, advertensieborde 
en selfs deur middel van pamflette in ons posbusse. Soms is die advertensies so uitlokkend dat ons produkte 
koop wat ons nie eintlik nodig het nie. 

Aktiwiteit 2 

Om die eienskappe van goeie advertensies te ondersoek [LU 4.1] 

(a) Gesels in julle groepe oor die eienskappe van goeie advertensies. Wat is dit wat jou aandag trek/nie 
trek nie? 

Aktiwiteit 3 

Om tussen minder en meer suksesvolle advertensies te onderskei [LU 3.2] 

(a) Versamel 'n klomp verskillende soorte advertensies uit verskillende bronne en onderskei tussen minder 
en meer suksesvolle advertensies. Voer redes aan vir jou besluit. 

Meer suksesvol 



Redes 



Minder suksesvol 



Redes 



Ontwerp nou 'n advertensie vir enige nuwe produk op die mark waarmee jy wil seker maak dat die 
verbruiker dit beslis sal oorweeg. 

Assessering 

LEERUITKOMS 3: BESTUURS-, VERBRUIKERS- EN FINANSIELE KENNIS EN VAARDIGHEDE 

Die leerder is in staat om kennis en die vermoe te toon om verskeie bestuurs-, verbruikers- en finansiele 
vaardighede toe te pas. 

Assesseringstandaard 

Dis duidelik wanneer die leerder: 

3.2 drie verskillende soorte plaaslike sakeondernemings onderskei. 

LEERUITKOMS 4: ENTREPRENEURSKENNIS EN -VAARDIGHEDE 

Die leerder is in staat om entrepreneurskennis, -vaardighede en -houdings te ontwikkel. 

Assesseringstandaard 

Dis duidelik wanneer die leerder: 

• identifiseer verskillende eienskappe (bevoegdhede en talente) van entrepreneurs; 

• verduidelik hoe entrepreneurs arbeid (werk), kapitaal (geld, masjinerie (gereedskap) en natuurlike 
hulpbronne (grondstowwe) kombineer om wins te maak; 

• onderskei tussen die entrepreneursaksies van koop, verkoop en produseer. 

Memorandum 

Entrepreneurskap 

Bladsy 1: 'n klasgesprek: Wat ek eendag wil word. 

Bladsy 2: Om vir jouself te werk het baie voordele (en ook nadele). Maak 'n lys van die voor- en nadele, 
bv. na 'n klas/groepsgesprek. 

Bladsy 3: Bestudeer die voorbeeld van Sonja as 'n entrepreneur en besluit of sy genoeg wins gaan maak 
met haar sierpapier. Onthou dat sy vir elke vel skryfpapier ook 'n vel nodig het vir 'n koevert. Uit 100 velle 
kan sy slegs vyf pakkies met tien velle en tien koeverte maak. 

Bladsy 4: Leerders word opnuut bewus gemaak van die feit dat verskillende besighede met mekaar 
kompeteer ten einde die klient te oortuig om by hom/haar te koop. Deur vergelykings te tref besluit hulle 
waarom hulle 'n spesifieke bakker gekies het. 

Bladsy 5 en 6: Laat leerders tydskrifte fynkam en advertensies versamel wat hul aandag trek. Bied dan 
terugvoering aan die klas en maak 'n lys van eienskappe van advertensies wat die oog/verbeelding prikkel. 

Knip dan voorbeelde van sulke treffende advertensies uit en voer redes aan waarom daarop/daarteen 
besluit is. 

2.2 Dienslewering, vervaardiging en gebruik 2 

EKONOMIESE EN BESTUURSWETENSKAPPE 
Graad 4 

HOE MENSE 'N BESTAAN VOER 
Module 4 
DIENSLEWERING, VERVAARDIGING EN GEBRUIK 

1. Die openbare- en privaatsektor 

Die instansies wat dienste lewer, kan in twee groepe verdeel word: 

2,2,1 (a)Die openbare sektor 

Hiermee verstaan ons al die besighede wat deur die staat befonds en bestuur word. Die staat is hoofsaaklik 
verantwoordelik vir dienste soos onderwys (skole), gesondheid (hospitale) en veiligheid (polisie), maar lewer 
ook dienste soos telekommunikasie (Telkom) en vervoer (Transnet). Hierdie sektor lewer elke dag 'n groot 
klomp dienste waarvoor hulle baie geld benodig, en dit is waarom die inwoners van die land belasting moet 
betaal op hul inkomste en produkte wat gekoop word. Hierdie belasting moet dan aan die regering oorhandig 
word. Gesels 'n bietjie met jou ouers oor die gedeelte van hul inkomste wat hul maandeliks/jaarliks aan die 
staat moet afstaan vir inkomstebelasting. Dan word daar ook belasting betaal op die meeste verbruiksartikels 
wat ons koop (BTW). 

(b) Die privaatsektor 

Dit is die individue en groepe wat hul eie besighede besit. Dit sluit in privaathospitale, privaatskole, 
winkels, vervoernetwerke (SAL & taxi's) , beskerming (gewapende reaksiegroepe), ens. 

Aktiwiteit 1 

Om tussen die openbare en privaatsektor te onderskei [LU 4.3] 

(a) Is jou skool deel van die openbare of privaatsektor? 



(a) Watter van jou en jou gesin se daaglikse behoeftes word deur die onderskeie sektore bedien? 



2 This content is available online at <http://cnx.Org/content/m25905/l.l/>. 

Privaatsektor 


Openbare sektor 




Bv. vervoer 


Bv. poswese 






































8. 







Table 2.1 

(a) Wat is belasting? 
Skryf voorbeelde neer van vervoer in jou omgewing en klassifiseer dit in die volgende tabelle: 





Openbare sektor 


Privaatsektor 

































Table 2.2 

2. Vervaardiging en verbruik 

Alle huishoudings verbruik produkte. Daardie produkte moet deur die produsent geproduseer (ver- 
vaardig) word. Die bakkery bak brood sodat die huisgesin daagliks van hul stapelvoedsel voorsien kan word. 
Om die mens (verbruiker) se behoeftes te bevredig, moet die produsent besluit watter produkte om te pro- 
duseer. Die verbruiker vra sekere goedere aan en die produsent bied dit dan aan - VRAAG en AANBOD. 
Hoe meer ons 'n produk benodig, hoe groter word die vraag daarna. So is die vraag na kompakskyfspelers 
groter as die vraag na outydse draaitafels. 

Die entrepreneur wat 'n sukses van sy besigheid wil maak, moet derhalwe die mark (behoefte van die 
verbruiker) baie goed bestudeer om seker te maak dat dit wat hy/sy wil verkoop, in aanvraag is en goed kan 
kompeteer met soortgelyke produkte. 

Aktiwiteit 2 

Om intrepreneurskennis toe te pas [LU 4.4] 

Bestudeer die volgende skets van 'n skoolmarkdag en beantwoord die vrae: 

Figure 2.5 



1. Watter produkte op die skets word slegs een keer gebruik en dan nie weer nie? 



1. Watter produkte word herhaaldelik deur julle gesin gebruik? 

1. Watter produkte is duidelik in aanvraag by julle gesinslede? 



1. Vir watter produkte is daar nie 'n groot aanvraag in julle gesin nie? 



1. Watter produk mis jy op hierdie skets? Watter leemte is daar in die mark vir jou as 'n entrepreneur 
wat vinnig wil besigheid doen? 



Baie geluk! 

Jy begin sommer al klaar dink soos 'n regte entrepreneur!! 

In die volgende twee modules gaan ons kyk hoe jy 'n entrepreneur kan word. 

Assessering 

LEERUITKOMS 4: ENTREPRENEURSKENNIS EN VAARDIGHEDE 

Die leerder is in staat om entrepreneurskennis, -vaardighede en -houdings te ontwikkel. 

2,2,2 Assesseringstandaard 

Dis duidelik wanneer die leerder: 

• onderskei tussen die entrepreneursaksies van koop, verkoop en produseer; 

• neem deel aan 'n kermis of markdag by die skool en pas entrepreneurskennis en -vaardighede toe. 

Memorandum 

Bladsye 1 en 2 

Onderskei tussen die openbare en privaatsektor aan die hand van voorbeelde uit leerders se eie lewe. 
Neem die leiding. 

Bladsye 3 en 4 

Gesels inleidend oor die vraag-/aanbodkonsep. Maak dan afleidings oor die vraag na sekere artikels op 
'n markdag. 

Chapter 3 

Kwartaal 3 



3.1 Hoe die kafee bedryf word 1 

3.1.1 EKONOMIESE EN BESTUURSWETENSKAPPE 

3.1.2 Graad 4 

3.1.3 DIE KAFEE OP DIE HOEK 

3.1.4 Module 5 

3.1.5 HOE DIE KAFEE BEDRYF WORD 

3.1.5.1 Kom ons gaan loer in by die kafee op die hoek. 

3.1.5.2 A.Besigheidsperseel 

Het jy al ooit gewonder waarom die kafee-eienaar besluit het om 'n kafee juis in die middel van 'n woonbuurt 
te begin? 



lr This content is available online at <http://cnx.Org/content/m26434/l.l/>. 

Figure 3.1 



3.1.5.3 Aktiwiteit 1 

3.1.5.4 Om te besin oor die voor- en nadele van 'n kafee in 'n woonbuurt [LU 1.3] 

Gesels gou in jou kleiner groepe oor die voordele en nadele van 'n kafee wat in 'n woonbuurt gelee is en skryf 
dit dan in die volgende tabel neer. 



Voordele 


Nadele 



























Table 3.1 



3.1.5.5 B.Voorraad 

3.1.5.6 Wat wil jy he moet op die rakke van jou kafee op die hoek wees? 

Lekkergoed, koeldrank, tydskrifte, vars pasteie elke dag, roomyse en vele meer. Jou ma en pa het weer heel 
ander behoeftes as jy. Pa hoop om elke dag die koerant daar te koop, terwyl Ma gedurig daar moet stop vir 
brood en melk. En wat van daardie keer toe Ma gaste vir ete gekry het en daar nie genoeg rys in die huis 
was nie! 

Ja, die kafee is baie belangrik as dit kom by daardie verbruiksartikels wat ons van dag tot dag nodig het. 

3.1.5.7 Aktiwiteit 2 

3.1.5.8 Om bewus te raak van die behoefte aan verbruiksgoedere [LU 1.1] 

Maak 'n lys van artikels wat jy en jou gesin gereeld by die plaaslike kafee koop. 



3.1.5.9 Hoe bekom die kafee-eienaar sy voorraad? 

3.1.5.10 Wie voorsien die kafee van sy voorraad en hoe gereeld? 

3.1.5.11 Aktiwiteit 3 

3.1.5.12 Om te verstaan dat die aflewering van voorrade nodig is om in die verbruiker se 
behoeftes te voorsien [LU 1.1] 

Gesels in julle groepe hieroor en gee terugvoering aan die klas. 

'n Kafee op die hoek is gewoonlik redelik ver uit die sentrale sakekern gelee. Die eienaar is afhanklik 
van afieweringsvoertuie wat sy voorraad afiewer. Sommige voorraad (bederfbaar) moet gereeld aangevul en 
vervang word, terwyl die nie-bederfbare voorraad slegs volgens behoefte aangevul word. Dit is byvoorbeeld 
nie nodig om elke dag vars lekkergoed en blikkieskos aan te vul nie. 

Besoek jou plaaslike kafee en maak 'n lys van bederfbare en nie-bederfbare produkte wat ons gewoonlik 
op die rakke aantref. 



$S&^z\ 




Figure 3.2 

Bederfbaar 


Nie-bederfbaar 



































Table 3.2 

Die kafee-eienaar kan of sy voorraad laat aflewer, of dit self na sy besigheid aanry. Daar is egter sekere 
produkte wat jy en jou gesin graag elke dag vars wil koop en daarom is dit belangrik dat dit van dag tot dag 
op die perseel vervaardig moet word. So bak hulle byvoorbeeld elke dag vars brood en pasteie vir die klante. 

3.1.5.13 Wat gemaak met die voorraad wat nie meer vars is nie? 

Het jy al ooit gewonder wat doen die eienaar met die vrugte en groente (bederfbarevoorraad) wat van 
dag tot dag minder vars en onbruikbaar raak? 

3.1.5.14 C.Personeel 

Wanneer jy weer jou plaaslike kafee besoek, maak 'n punt daarvan om uit te vind hoeveel mense in diens 
van die kafee is, watter skofte hulle werk en wat elkeen se taak presies behels. Die bakker sal byvoorbeeld in 
die kombuis wees, terwyl die assistente die kasregisters beman. Daar behoort ook altyd 'n bestuurder aan 
diens te wees. 

3.1.5.15 Aktiwiteit 4 

3.1.5.16 Om meer te leer van die bestuur van 'n besigheid [LU 4.2] 

Kyk nou of jy die volgende tabel kan voltooi: 



Personeellid 


Posbeskrywing 


Ure 


Bv. Bestuurder 


Beheer al die afdelings van die be- 
sigheid 


08:00 - 17:00Hy moet egter al- 
tyd beskikbaar wees vir enige 
noodgeval. 


continued on next page 

Table 3.3 



3.1.5.17 D.Toerusting: 

3.1.5.18 Aktiwiteit 5 

3.1.5.19 Om begrip te kry van hoeveel uitrusting in 'n kafee benodig word [LU 3.2] 

Bestudeer die volgende vloerplan van 'n tipiese kafee en kyk dan of jy al die nodige toerusting kan identifiseer: 

Figure 3.3 



Toerusting 



Table 3.4 

Daar is ook baie aktiwiteite wat agter die "skerms" in 'n kafee plaasvind. Vra gerus die bestuurder of jy 
as deel van jou navorsing met jou volgende besoek die koelkamers en stoorkamers mag besoek. 



3.1.6 Assessering 

3.1.7 LEERUITKOMS 1: DIE EKONOMIESE KRINGLOOP 

Die leerder is in staat om kennis en begrip van die ekonomiese kringloop binne die konteks van "die ekonomiese 
probleem" te toon. 

3.1.7.1 Assesseringstandaard 

Dis duidelik wanneer die leerder: 

• die rol van lede van huishoudings beskryf as verbruikers en produsente in die proses van "behoefte- 
bevrediging"; 

1.3 die rol van formele en informele sake-ondernemings in 'n samelewing beskryf. 

3.1.8 LEERUITKOMS 3: BESTUURS-, VERBRUIKERS- EN FINANSIELE 
KENNIS EN VAARDIGHEDE 

Die leerder is in staat om kennis en die vermoe te toon om verskeie bestuurs-, verbruikers- en fmansiele 
vaardighede toe te pas. 

3.1.8.1 Assesseringstandaard 

Dis duidelik wanneer die leerder: 

3.2 drie verskillende soorte plaaslike sakeondernemings onderskei. 

3.1.9 LEERUITKOMS 4: ENTREPRENEURSKENNIS EN -VAARDIGHEDE 

Die leerder is in staat om entrepreneurskennis, -vaardighede en -houdings te ontwikkel. 

3.1.9.1 Assesseringstandaard 

Dis duidelik wanneer die leerder: 

• verduidelik hoe entrepreneurs arbeid (werk), kapitaal (geld, masjinerie (gereedskap) en natuurlike 
hulpbronne (grondstowwe) kombineer om wins te maak. 



3.1.10 Memorandum 

Bladsy 1 

Na afloop van 'n klasgesprek oor "die kafee op die hoek", maak die leerders 'n lys van die voor- en nadele 
daarvan. 

Bladsy 2 en 3 

Die leerders voltooi hierdie selfaktiwiteit aan die hand van sy/haar persoonlike ervarings. 

Bladsy 4 

Miskien kan die leerders onderhoude gaan voer met die personeel van die plaaslike kafee om meer uit te 
vind oor hul posbeskrywings en werkure. 

3.1.10.1 Bladsy 5 

Met hierdie aktiwiteit probeer ons die leerders bewus maak van die geweldige verskeidenheid toerusting wat 
nodig is ten einde 'n kafee suksesvol te bestuur. So moet daar mengers, oonde en koelrakke in die bakkery 
wees, yskaste vir koue voorraad, rakke, ens. 

3.2 Die kafee en kliente 2 

3.2.1 EKONOMIESE EN BESTUURSWETENSKAPPE 

3.2.2 Graad 4 

3.2.3 DIE KAFEE OP DIE HOEK 

3.2.4 Module 6 

3.2.5 DIE KAFEE EN KLIENTE 

Enige goeie sakeman of -vrou sal probeer om sy of haar kliente/klante gelukkig te hou deur na hulle belange 
om te sien. Daar is verskeie aspekte waarop die besigheidseienaar moet let. 

1. Veiligheidsmaatreels en higiene 

Die winkeleienaar moet nie alleen die veiligheid van sy personeel verseker nie, maar ook die van sy klante. 
Hy moet probeer voorkom dat iemand beseer word deur byvoorbeeld aan te dui wanneer vloere nat is en 
klante kan gly. Indien 'n werker of 'n klant op die perseel beseer word, moet die nodige noodhulp toegepas 
kan word. 

Kafees is ook dikwels die teiken van gewapende rooftogte. Wat kan die eienaar doen ten einde sy personeel 
en klante in 'n mate daarteen te beskerm? (Groepwerk) 

'n Skoon winkel maak dat ons sommer makliker daar sal koop. Die vloere moet blink en daar moenie 
vliee wees nie. Die personeel moet netjies voorkom en die voorraad moet aantreklik uitgestal wees. Een 
negatiewe ervaring deur 'n klient kan veroorsaak dat hy nie weer die betrokke onderneming besoek nie. 



Figure 3.4 



1. Dientoonbank 

Dit is sekerlik die kern van al die aktiwiteite in 'n kafee. Die dientoonbank word ook gewoonlik by die ingang 
of uitgang van die kafee aangetref en daar moet te alle tye iemand aan diens wees. 

3.2.5.1 Aktiwiteit 1 

3.2.5.2 Om 'n lys te maak van dienste wat in 'n besigheid gelewer kan word [LU 4.2] 

Kyk of jy en jou maat 'n lys kan maak van 'n paar dienste wat by die dientoonbank gelewer word. 



2 This content is available online at <http://cnx.Org/content/m26435/l.l/>. 

Ja, dit is hier waar alle betaalwerk geskied. Dit is ook hier waar cms byvoorbeeld elektrisiteitsrekenings 
kan betaal en Lotto- kaartjies kan koop, rokers hulle sigarette kan kry en vrugte en groente dikwels geweeg 
word. Dit is dan ook rondom die dientoonbank waar die veiligheidsmaatreels die doeltreffendste moet wees. 

Wat dink jy doen die bestuurder met groot hoeveelhede kontant op die perseel? Ry hy 
elke uur bank toe daarmee? (Dinkskrum) 







Figure 3.5 



1. Advertensies 

Hoeveel kafees is daar in die omgewing van jou huis? 

Indien jy nou teruggaan na die eerste module, sal jy die rede vind waarom besighede hulle dienste en 
produkte moet adverteer. Ja, hulle moet kompeteer met ander besighede rondom hulle. 

3.2.5.3 Aktiwiteit 2 

3.2.5.4 Om 'n advertensie te ontwerp [LU 4.3] 

Dink jy dit is nodig vir die kafee op die hoek om sy produkte te adverteer? 

Bespreek gerus hierdie vraag in julle klein groepe en gee terugvoering aan die klas. Onthou om jou 
antwoord met goeie redes te staaf. 

Ontwerp nou 'n advertensie vir die plaaslike koerant waarin jy die kafee wat so pas in jou omgewing 
oopgemaak het, adverteer. 

1. Behoeftes van die klant 

Dit is die eienaar se hoofdoel: om in die behoeftes van sy klante te voorsien. 

Wie is sy klante? Ja, dit is die inwoners van die woonbuurt wat grens aan die kafee, sowel as besoekers 
aan die woonbuurt. 

Elke gesin benodig daagliks 'n verskeidenheid produkte en dienste om te kan oorleef. Sommige produkte 
moet elke dag aangevul word, soos 

brood en melk, terwyl ander produkte minder gereeld bekom moet word. Die kafee moet voorsiening 
maak vir hierdie van-dag-tot-dag behoeftes (dit is die SNELBAAN), sowel as vir die minder gereelde 
aankope (die STADIGE BAAN). Sommige voorraad sal dus langer op die winkelrak bly le as ander. 

3.2.5.5 Aktiwiteit 

3.2.5.6 Om te probeer vasstel hoe die eienaar sy voorrade kategoriseer [LU 4.2] 

Julle kan nou gerus as 'n klas die plaaslike kafee besoek en 'n lys maak van artikels in die onderskeie kategoriee. 

SNELBAAN 


STADIGE BAAN 























































Table 3.5 



Watter lys is die langste? 




Figure 3.6 



a) Vind cms enige bederfbare produkte in die stadige baan? Waarom nie? 



a) Hoe vergelyk die pryse van die produkte in die stadige baan met die van soortgelyke produkte in groter 
supermarkte? Kan jy aan 'n moontlike verklaring hiervoor dink? 

Teen hierdie tyd kyk jy hopelik nie meer 

met dieselfde oe na die kafee op die hoek me 

balk het jy sommer goeie idees gekry om jou 

stalletjie by die volgende markdag meer suksesvol 

te maak. 
Onthou net: 
n Suksesvolle besigheid is 
harde werk! 





Figure 3.7 



3.2,6 Assessering 

LEERUITKOMS 3: BESTUURS-, VERBRUIKERS- EN FINANSIELE KENNIS EN 
VAARDIGHEDE 

Die leerder is in staat om kermis en die vermoe te toon om verskeie bestuurs-, verbruikers- en fmansiele 
vaardighede toe te pas. 
Assesseringstandaard 
Dis duidelik wanneer die leerder: 

3.2 drie verskillende soorte plaaslike sakeondernemings onderskei. 

LEERUITKOMS 4: ENTREPRENEURSKENNIS EN -VAARDIGHEDE 
Die leerder is in staat om entrepreneurskennis, -vaardighede en -houdings te ontwikkel. 
Assesseringstandaard 
Dis duidelik wanneer die leerder: 

• verduidelik hoe entrepreneurs arbeid (werk), kapitaal (geld, masjinerie (gereedskap) en natuurlike 
hulpbronne (grondstowwe) kombineer om wins te maak. 

4.3 onderskei tussen die entrepreneursaksies van koop, verkoop en produseer. 



3.2.7 Memorandum 

3.2.7.1 Bladsy 1 

Fasiliteer 'n klasgesprek rondom die veiligheid/gevare binne 'n kafee. 

Bladsy 1 

Leerders kan tydens 'n besoek aan die kafee die verskeidenheid dienste by die dientoonbank monitor en 
'n lys maak. Hier word koepons vir elektrisiteit, lotto-kaartjies, sigarette, gas en vele meer verkoop, en die 
kasregister word beman. 

Bladsy 2 

Maak leerders opnuut bewus van die element van kompetisie en motiveer hulle om 'n advertensie te 
ontwerp wat fokus op die goeie hoedanighede van die kafee wat hulle bemark. 

3.2.7.1.1 Bladsy 3 en 4 

• Gesels oor die konsepte "Fast and Slow Lane" en maak seker dat die leerders 'n goeie begrip daarvan 
het. 

• Gedurende hul besoek aan die kafee maak die leerders 'n lys van artikels wat volgens hulle as "fast 
lane" of "slow lane" -artikels geklassifiseer kan word. 

• Dit is belangrik dat die opvoeder hom/haar deeglik vergewis van die inhoud van die module sodat die 
leerders duidelike riglyne kan ontvang i.v.m. watter inligting hulle moet versamel tydens hul besoek 
aan die kafee. 



Chapter 4 

Kwartaal 4 



4.1 Wat is 'n organisasie? 1 

4.1.1 EKONOMIESE EN BESTUURSWETENSKAPPE 

4.1.2 Graad 4 

4.1.3 ORGANISASIE EN BESTUUR 

4.1.4 Module 7 

4.1.5 WAT IS 'N ORGANISASIE? 



Hier is vir julle 'n lekker 

uitdaging!!! 

Wat is die langste woord 

wat jy met die volgende letters 

kan spel?? 

gsaoraieins 



Figure 4.1 



1 This content is available online at <http://cnx.org/content/m25901/!. l/>. 

Dis reg. Ons kan "ORGANISASIE" spel deur al elf letters te gebruik! 
Nou kom ons by die maklike deel. . .. Wat is 'n organisasie? 

4.1.5.1 Aktiwiteit 1 

4.1.5.2 Om 'n organisasie te definieer [LU 3.1] 

A. Groepwerk 

Gesels in Jul groepe en kyk of julle 'n kort definisie vir 'n organisasie kan skryf. 

Hou nou 'n kort klasbespreking oor almal se bydraes en formuleer 'n klasdefinisie. 

Behoort jy aan enige organisasies? 

Indien ja, hoeveel mense behoort aan hierdie organisasie? 

Behoort jou ouers / familie aan enige organisasies? 

B. Hier volg 'n paar voorbeelde van organisasies: 

1. Ouer- en Onderwysersvereniging 

2. Raad van Verteenwoordigers 

3. Gereformeerde Kerk 

4. ANC 

5. Nasionale Krieketraad 

6. Instituut vir Dwelmverslawing 

7. Senior Burgers-Hulpfonds 

8. Aartappelprodusente Vereniging 

9. Suid-Afrikaanse Lugdiens 

10. Internasionale Rugbyraad 

11. Elandspark Laerskool 

Ek is seker jou begrip van die term "organisasie" raak al beter. 

4.1.5.2.1 Aktiwiteit 2 

4.1.5.2.2 Om oor die eienskappe van 'n organisasie na te dink [LU 3.1] 

C. Deur nou die lys met voorbeelde in gedagte te hou, kyk of julle in Jul groepe 'n paar 
eienskappe van 'n organisasie kan neerskryf: 

Kyk of julle die volgende eienskappe op julle lys het: 

'n ORGANISASIE is 'n groepering van mense wat. . . 



Figure 4.2 



gewoonlik dieselfde voel oor 'n spesifieke saak; 



Figure 4.3 



'n gemeenskaplike doel voor oe het ( 'n doel wat vir almal geld); 

Figure 4.4 



volgens spesifieke reels en regulasies funksioneer, en 



Figure 4.5 



'n eie unieke naam het. 

D. Gebruik nou alle inligting wat jy sover oor 'n ORGANISASIE versamel het en bespreek die volgende 
stelling krities (m.a.w. se of dit waar of onwaar is en gee redes vir jou antwoord): 
"My gesin is 'n organisasie." 

4.1.5.2.3 E.Gevallestudie 

MY SKOOL - 'N ORGANISASIE 

4.1.5.2.4 Aktiwiteit 3 

4.1.5.2.5 Om oor jou skool as organisasie te dink [LU 3.2] 

Beantwoord die volgende vrae oor jou skool as 'n organisasie. 

• Wat is die naam van die organisasie? 

• Hoeveel mense behoort aan die organisasie? 

• Wat is die hoofdoel van die organisasie? 

• Hoeveel lede behoort aan die organisasie? 

• Bestaan daar reels binne die organisasie? 

• Wat gebeur indien die lede die reels oortree? 

• Hoe voel jy as die organisasie op 'n spesifieke terrein presteer? 

F. Organisasie / Grondwet 

Die reels waarbinne 'n organisasie funksioneer, word die KONSTITUSIE of GRONDWET genoem. 
Die grondwet sluit die volgende in: 

• die naam van die organisasie; 

• wat die organisasie probeer bereik; 

• wie almal lede van die organisasie mag wees; 

• hoe gereeld vergaderings gehou moet word; 

• hoe die organisasie bestuur moet word. 

4.1.6 

4.1.6.1 Die Grondwet van Suid-Afrika 

Aan die begin van die 1990's het die politieke partye in ons land besluit dat Suid-Afrika 'n nuwe nasionale 
grondwet (stel reels waarbinne almal in Suid-Afrika moet leef) nodig het. Hierdie nuwe grondwet is in 1994 
saamgestel en ons eerste demokratiese verkiesing om 'n nuwe regering te verkies het ook in daardie jaar 
plaasgevind. Die grondwet se hoofdoel is om die regte van elke inwoner van die land te beskerm. Almal 
moet die reels gehoorsaam - selfs die regering. 

4.1.7 Aktiwiteit 4 

4.1.8 Om 'n grondwet vir die skool as organisasie te skryf [LU 3.1] 

Probeer nou om 'n grondwet (stel reels waarbinne die organisasie funksioneer) vir jou skool as 'n organisasie 
te skryf. 

4.1.9 Assessering 

LEERUITKOMS 3: BESTUURS-, VERBRUIKERS- EN FINANSIELE KENNIS EN 
VAARDIGHEDE 

Die leerder is in staat om kennis en die vermoe te toon om verskeie bestuurs-, verbruikers- en fmansiele 
vaardighede toe te pas. 
Assesseringstandaard 
Dis duidelik wanneer die leerder: 

3.1 deelneem aan die bestuur van 'n klasprojek (beplanning, organisering, leiding en beheer); 

3.2 drie verskillende soorte plaaslike sakeondernemings onderskei. 

4.1.10 Memorandum 

4.1.10.1 Bladsy 1 

• Na groepgesprekke word daar terugvoering gegee en as klas word 'n definisie van "organisasie" gefor- 
muleer (opvoeder fasiliteer) . 

4.1.11 Bladsy 2 

• Met behulp van voorkennis en inligting wat in hierdie module versamel word, word 'n lys van eienskappe 
van organisasies gemaak. 

Bladsy 3 

• Is hierdie stelling waar of onwaar? Gebruik eienskappe by bladsy 2 om dit te bepaal. 
Bladsy 3 

• Individueel of kleingroep. Opvoeder fasiliteer en verskaf antwoorde waar nodig. 
Bladsy 4 

• Leerders lys kortliks die reels van hul eie skool. 



35 

4.2 Soorte organisasies 2 

4.2.1 EKONOMIESE EN BESTUURSWETENSKAPPE 

4.2.2 Graad 4 

4.2.3 ORGANISASIE EN BESTUUR 

4.2.4 Module 8 

4.2.5 SOORTE ORGANISASIES 

4.2.5.1 A.Nasionale en Internasionale organisasies 

Gevallestudie: 

Die SOS Kinderdorpe ( Children's Villages ) 

Die eerste SOS Kinderdorp is in 1949 deur Hermann Gmeiner in Imst, Oostenryk, gestig. Hy was 
begeesterd om kinders in nood te help: kinders wat hul ouerhuise verloor het, kinders wat hul sekuriteit en 
ouers gedurende die Tweede Wereldoorlog verloor het. Met behulp van baie donateurs en vrywilligers het 
sy inisiatief gegroei tot 'n wereldwye organisasie wat kinders in nood help. 

Dit is 'n onafhanklike, nie-regerings-, sosiale organisasie. Dit respekteer 'n verskeidenheid van godsdienste 
en kulture en funksioneer in lande en gemeenskappe waar hul missie kan bydra tot ontwikkeling. Hulle 
funksioneer volgens die Verenigde Nasies se Konvensie oor Kinderregte en poog om hierdie regte dwarsoor 
die wereld te bevorder. 

Hulle volg 'n gesinsbenadering wat op die volgende vier beginsels geskoei is: 

• elke kind het 'n moeder nodig; 

• elke kind ontwikkel meer natuurlik tussen broers en susters; 

• die kind moet die veiligheid van 'n eie huis ervaar; 

• die huis moet gelee wees binne 'n ondersteunende gemeenskap (village). 

Die eerste Suid-Afrikaanse SOS Kinderdorp is in 1983 in Ennerdale, naby Johannesburg, opgerig, en die 
tweede in 1986 in Mamelodi. Aan die begin was die kinderdorpe in swart gemeenskappe gelee, maar dit 
het later na gemengde areas uitgebrei, soos die een in Port Elizabeth. Daar is tans ses sulke kinderdorpe in 
Suid-Afrika met 'n sewende een wat beplan word in Mpumalanga. 

4.2.5.2 Aktiwiteit 1 

4.2.5.3 Om vrae oor die SOS Kinderdorpe te beantwoord [LU 3.2] 

Beantwoord kortliks die volgende vrae nadat jy die gedeelte oor die SOS Kinderdorpe bestudeer het. 

• Hoeveel SOS Kinderdorpe is daar in Suid-Afrika? 



Wanneer en deur wie is hierdie organisasie gestig? 



• Watter groot wereldgebeurtenis het aanleiding gegee tot die stigting? 



• Hoe verkry die organisasie hul fondse? 

2 This content is available online at <http://cnx.Org/content/m26441/l.l/>. 

Watter vier beginsels word nagevolg by die huisvesting van kinders in die SOS Kinderdorpe? 



Die SOS Organisasie is nie net beperk tot Suid-Afrika nie. Daar is SOS Kinderdorpe regoor die wereld. 
So 'n organisasie wat wereldwyd funksioneer, word 'n internasionale organisasie genoem. Daar bestaan 
baie organisasies wat slegs tot een land, bv. Suid-Afrika, beperk is (nasionale organisasies) . Kan jy dalk 
aan 'n paar voorbeelde van internasionale organisasies dink? 

Die Rotarier Vereniging is 'n voorbeeld. Gesels met jou ouers en opvoeder oor die spesifieke doel 
en werking van so 'n organisasie en skryf dan 'n kort paragraaf met spesifieke verwysing na die volgende 
aspekte: 



• In watter lande is hulle werksaam? 

• Wat is die hoofdoel van die organisasie? 



Hoe bekom hulle hul fondse? 



KYK OF JULLE KAN UITVIND WATTER ORGANISASIE DEUR DIE VOLGENDE SIMBOOL VER- 
TEENWOORDIG WORD. 



A. Hooftipes organisasies 



4.2.5.3.1 Daar is hoofsaaklik drie hooftipes organisasies. 



VRYWILLIGE 




WELSYNSORGANISAS 


ESzfense sluit uit vryewil 






gemeenskapskasDIEN- 


by so 'norganisasie aan, 






SORGANISASIEbv. 


omdat hulle in die akti- 






Rotariers 


witeite daarvan belang- 
stel. 


VERPLIGTE 




Skool 


Mense sluit by hierdie 
organisasies aan omdat 
hulle moet. 


BESIGHEID 




Winkel, bank, fabriek, 


Mense sluit by hierdie 






ens. 


organisasies aan omdat 
dit hulle help om 'n 
inkomste te genereer. 
Hierdie tipes organisas- 
ies kies gewoonlik die 
mense wat hulle wil he 
en wanneer die organ- 
isasie suksesvol is, ver- 
dien die werkers geld. 

Table 4.1 

C. Organisasie en bestuur 

'n Organisasie kan op verskeie maniere bestuur word, 'n Skool sal byvoorbeeld heel anders as 'n kerk 
bestuur word. Laasgenoemde sal weer baie verskil van die bestuur van die plaaslike sportklub. Daar is 
gewoonlik 'n groep mense wat in die bestuur dien. Elkeen het 'n spesifieke afdeling van die organisasie wat 
hy/sy bestuur. Ons gaan nou Jul eie skool as organisasie neem en die bestuur daarvan ontleed. 

GEVALLESTUDIE 

4.2.5.4 Aktiwiteit 2 

4.2.5.5 Om meer te wete te kom oor die bestuur van die skool [LU 3.1] 

DIE BESTUUR VAN DIE LAERSKOOL 

Vorm kleiner groepe in Jul klas. Beplan nou die nodige onderhoude met rolspelers ten einde 'n kort 
verslag te skryf oor die bestuur van julle skool. Le veral klem op taakomskrywing van die volgende 
funksionarisse: 

• die beheerliggaam; 

• die skoolhoof; 

• departementshoofde; 

• sekretaresses; 

• ouer-onderwysersvereniging; 

• leerderraad; 

• sportorganiseerder; 

• terreinbestuurder; 



Waarom het 'n organisasie 'n bestuur nodig? 



4.2.5.6 Aktiwiteit 3 

4.2.5.7 Om 'n organisasie te stig [LU 3.1] 

D. Klasprojek 

• Identifiseer 'n behoefte aan 'n organisasie binne Jul eie klas. 

• Stig so 'n organisasie. 

• Formuleer 'n duidelike doel vir Jul organisasie. 

• Stel reels ('n grondwet) vir die organisasie saam. 

• Hou jul eerste vergadering en verkies 'n bestuur. 

• Gee aan elke bestuurslid 'n spesifieke taak (dit is sy/haar verantwoordelikheid). 

• Besluit hoe gereeld die bestuur gaan vergader. 

• Besluit hoe jul gaan bepaal of en wanneer julle in julle doel geslaag het. 

Sterkte en geniet dit! 

4.2.6 Assessering 

LEERUITKOMS 3: BESTUURS-, VERBRUIKERS- EN FINANSIELE KENNIS EN 
VAARDIGHEDE 

Die leerder is in staat om kennis en die vermoe te toon om verskeie bestuurs-, verbruikers- en fmansiele 
vaardighede toe te pas. 
Assesseringstandaard 
Dis duidelik wanneer die leerder: 

3.1 deelneem aan die bestuur van 'n klasprojek (beplanning, organisering, leiding en beheer). 

3.2 onderskei drie verskillende soorte plaaslike sakeondernemings. 

4.2.7 Memorandum 
4.2.7.1 Bladsy 2 

• Leerders beantwoord begripsvrae met leesstuk op p. 1 as inligtingsbron. 

• 'n Gesprek met ouers of lede van die plaaslike Rotariervereniging sal baie help ten einde hierdie para- 
graaf sinvol te kan skryf. 

Bladsy 3 

International Federation of Red Cross and Red Crescent Societies. 

Bladsy 4 

Opvoeder help om leerders in klein groepe te deel en reel dan onderhoude met lede van die skool se 
bestuur. Opvoeder gee leiding t.o.v. tipe vrae wat aan die onderskeie funksionarisse gevra kan word. 

Bladsy 5 

Opvoeder lei leerders om 'n behoefte aan 'n organisasie te identifiseer. (Hou dit klein - binne klasverband.) 
Gebruik nou kennis in hierdie module opgedoen om die organisasie van stapel te stuur. 

